छह महीने बाद फिर भिड़े भारतीय और चीनी सैनिक, दोनों तरफ़ से कई घायल...
हिमालय की पहाड़ी श्रंखला में रक्तरंजित झड़पों के छह महीने बाद भारत और चीन के सैनिकों की विवादित सीमा पर एक बार फिर हाथापाई हुई और उत्तर सिक्किम की सीमा पर होने वाली झड़पों में दोनों ओर से कई सैनिक घायल हो गये।
जानकार सूत्रों ने एएफ़पी को बताया कि यह घटना नॉर्थ सिक्किम के ना कूला सेक्टर में पिछले सप्ताह घटी थी। मीडिया रिपोर्टों में भारतीय सेना के हवाले से बताया गया है कि दोनों पक्षों के सैनिक घायल हुए हैं।
भारतीय मीडिया रिपोर्टों के अनुसार नॉर्थ सिक्किम के ना कूला सेक्टर में दोनों देशों की सेनाओं के बीच झड़पें हुई जिसमें कई सैनिक घायल हुए।
भारतीय मीडिया का दावा है कि नॉर्थ सिक्किम के ना कूला सेक्टर में पिछले सप्ताह चीन की पीपुल्स लिब्रेशन आर्मी ने वास्तविक नियंत्रण रेखा की यथास्थिति को बदलने की कोशिश की थी और भारतीय इलाके में घुसपैठ की फिराक में थे, जिसे भारतीय सेना के जवानों ने नाकाम कर दिया।
रिपोर्टों में दावा किया गया कि स्थिति अब पूरी तरह से नियंत्रण में है और दोनों देशों की सेनाओं के वरिष्ठ अधिकारी, उच्चस्तरीय वार्ता द्वारा मामले के समाधान में रुचि रखते हैं।
इससे पहले दोनों देशों की सेनाओं के बीच 9 मई को झड़पें हुई थीं जिसमें दोनों ओर से 150 सैनिक आपस में गुत्थम गुत्था हो गये जिसके परिणाम में कई सैनिक घायल हुए थे।
उक्त घटनला से कुछ दिन पहले 5 मई 2020 को पूर्वी लद्दाख़ में दोनों देशों के 250 सैनिकों के बीच ख़तरनाक झड़पें हुई थीं। पिछले वर्ष जून में दोनों सेनाओं के बीच होने वाली हाथापायी में 20 भारतीय सैनिकों के साथ साथ अज्ञात संख्या में चीनी सैनिक भी मारे गये थे। (AK)